CELEX: 32004R1803
Language: fi
Date: 2004-10-15 00:00:00
Title: Komission asetus (EY) N:o 1803/2004, annettu 15 päivänä lokakuuta 2004, maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 94/2002 muuttamisesta

19.10.2004   
            
            
               FI
            
            
               Euroopan unionin virallinen lehti
            
            
               L 318/4
            
         
      KOMISSION ASETUS (EY) N:o 1803/2004,
   annettu 15 päivänä lokakuuta 2004,
   maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 94/2002 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annetun neuvoston asetuksen (EY) N:o 2826/2000 (1) ja erityisesti sen 12 artiklan,
   sekä katsoo seuraavaa:
   
               (1)
            
            
               Käytännön kokemus on osoittanut, että on tarpeen parantaa edelleen komission asetuksella (EY) N:o 94/2002 (2) säädetyn sisämarkkinoita koskevan tiedotus- ja menekinedistämisohjelman täytäntöönpanoa.
            
         
               (2)
            
            
               Asetuksen (EY) N:o 94/2002 liitteessä II vahvistetaan mainitun asetuksen soveltamisen kannalta toimivaltaisten kansallisten viranomaisten luettelo. On tarpeen säätää joustavammasta tavasta kunkin jäsenvaltion nimeämän toimivaltaisen viranomaisen tai nimeämien toimivaltaisten viranomaisten ja niiden yhteystietojen luetteloimiseksi, jotta varmistetaan, että tiedot ovat käytettävissä säännöllisesti päivitettävässä luettelossa, joka on kaikkien asianomaisten osapuolten saatavilla Internetissä.
            
         
               (3)
            
            
               Tiedotus- ja menekinedistämisohjelmia koskevien ehdotusten arvioimiseksi ja vertaamiseksi ehdotukset olisi toimitettava yhtenäisen mallin mukaan kaikissa jäsenvaltioissa.
            
         
               (4)
            
            
               Jotta vältetään päällekkäisen rahoituksen myöntämisen riski, tiedotus- ja menekinedistämistoimien, joita rahoitetaan Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 (3) mukaisesti, ei pitäisi olla oikeutettuja asetuksen (EY) N:o 2826/2000 mukaiseen tukeen.
            
         
               (5)
            
            
               Käytännön kokemus on osoittanut, että jäsenvaltioiden käytettävissä olevat ajanjaksot sopimusten tekemiseksi valittujen ammattialajärjestöjen tai ammattialojen välisten järjestöjen kanssa ovat liian lyhyitä, erityisesti kun on kyse tällaisista järjestöistä useammassa kuin yhdessä jäsenvaltiossa. Sen vuoksi kyseisten ajanjaksojen kestoa olisi pidennettävä.
            
         
               (6)
            
            
               Vakiosopimusten käytöllä varmistetaan, että valituiksi tulleet ohjelmat toteutetaan samoin edellytyksin kaikissa jäsenvaltioissa. Jäsenvaltioiden olisi tarvittaessa voitava kuitenkin muuttaa eräitä sopimusehtoja kansallisten sääntöjen huomioon ottamiseksi.
            
         
               (7)
            
            
               Olisi selvennettävä, että monivuotisista ohjelmista olisi annettava sisäinen kertomus kunkin vuosittaisen vaiheen päätyttyä, myös niissä tapauksissa, joissa tukihakemusta ei tehdä.
            
         
               (8)
            
            
               Käytännön kokemus on osoittanut, että voimassa olevat vaatimukset neljännesvuosittaisten kertomusten toimittamisesta neljä kertaa vuodessa jäsenvaltioiden ja komission välillä ovat liian hankalia. Jäsenvaltiot olisi velvoitettava toimittamaan kyseiset kertomukset vain kaksi kertaa vuodessa.
            
         
               (9)
            
            
               Tuensaajan aiheettomasta maksusta maksama korkokanta olisi yhdenmukaistettava Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY) N:o 2342/2002 (4) 86 artiklassa vahvistetun eräpäivään mennessä maksamatta olevien saamisten korkokannan kanssa.
            
         
               (10)
            
            
               Asetus (EY) N:o 94/2002 olisi muutettava vastaavasti.
            
         
               (11)
            
            
               Tässä asetuksessa säädetyt toimenpiteet ovat hallintokomiteoiden maataloustuotteiden menekinedistämisestä pidetyssä yhteisessä kokouksessa antaman lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 94/2002 seuraavasti:
   
               1)
            
            
               Poistetaan 3 artiklan toinen kohta.
            
         
               2)
            
            
               Lisätään uusi 3 a artikla seuraavasti:
               ”3 a artikla
               Jäsenvaltioiden on nimettävä asetuksen (EY) N:o 2826/2000 soveltamisen kannalta toimivaltainen viranomainen tai toimivaltaiset viranomaiset. Niiden on ilmoitettava komissiolle nimetyn viranomaisen tai viranomaisten nimet ja yhteystiedot sekä näiden tietojen muutokset. Komissio saattaa kyseiset tiedot yleisesti saataville soveltuvassa muodossa.”
            
         
               3)
            
            
               Lisätään 5 artiklan 1 kohtaan alakohta seuraavasti:
               ”Ohjelmat on toimitettava komission laatiman, jäsenvaltioille toimitetun mallin mukaisesti.”
            
         
               4)
            
            
               Lisätään 9 artiklaan 3 kohta seuraavasti:
               ”3.   Neuvoston asetuksen (EY) N:o 1257/1999 (5) mukaisesti rahoitettaville tiedotus- ja menekinedistämistoimille ei voida myöntää asetuksen (EY) N:o 2826/2000 mukaista tukea.
            
         
               5)
            
            
               Korvataan 10 artiklan 1 ja 2 kohta seuraavasti:
               ”1.   Jäsenvaltioiden on ilmoitettava kullekin asianomaiselle järjestölle tämän hakemusta koskevasta päätöksestä heti kun asetuksen (EY) N:o 2826/2000 6 artiklan 3 kohdan kolmannessa alakohdassa tarkoitettu lopullinen luettelo jäsenvaltioiden valitsemista ohjelmista on laadittu. Jäsenvaltioiden on tehtävä valituiksi tulleiden järjestöjen kanssa sopimukset 60 kalenteripäivän kuluessa komission päätöksen tiedoksiantamisesta. Jos useat ammattialajärjestöt tai ammattialojen väliset järjestöt esittävät yhteisiä ohjelmia useammassa kuin yhdessä jäsenvaltiossa, sopimukset on tehtävä 90 kalenteripäivän kuluessa. Kyseisen määräajan päätyttyä sopimuksia ei voida tehdä ilman komission ennakkohyväksyntää.
               2.   Jäsenvaltioiden on käytettävä tähän tarkoitukseen komission vahvistamia vakiosopimuksia. Tarvittaessa jäsenvaltiot voivat muuttaa vakiosopimusten eräitä ehtoja kansallisten sääntöjen huomioon ottamiseksi, jos se ei estä yhteisön lainsäädännön soveltamista.”
            
         
               6)
            
            
               Muutetaan 12 artikla seuraavasti:
               
                           a)
                        
                        
                           Lisätään 2 kohtaan 2 a kohta seuraavasti:
                           ”2 a.   Monivuotisten ohjelmien osalta 2 kohdan c alakohdassa tarkoitettu sisäinen kertomus on toimitettava kunkin vuosittaisen vaiheen päätyttyä, myös niissä tapauksissa, joissa ei jätetä hakemusta loppumaksun maksamiseksi.”
                        
                     
                           b)
                        
                        
                           Korvataan 7 kohta seuraavasti:
                           ”7.   Jäsenvaltioiden on toimitettava komissiolle 2 kohdan a ja b alakohdassa tarkoitetut yhteenvedot ja 2 kohdan c alakohdassa tarkoitettu sisäinen arviointikertomus 60 kalenteripäivän kuluessa niiden vastaanottamisesta.
                           Niiden on toimitettava komissiolle kaksi kertaa vuodessa välimaksuja varten edellytettävät neljännesvuosittaiset välikertomukset 1 kohdan mukaisesti: ensimmäinen ja toinen neljännesvuosittainen kertomus on toimitettava 60 kalenteripäivän kuluessa toisen neljännesvuosittaisen kertomuksen vastaanottamisesta, ja kolmas ja neljäs neljännesvuosittainen kertomus on toimitettava yhdessä tämän kohdan ensimmäisessä alakohdassa tarkoitettujen yhteenvetojen ja kertomuksen kanssa.”
                        
                     
         
               7)
            
            
               Korvataan 14 artiklan 1 kohdan toinen alakohta seuraavasti:
               ”Korkokantana käytetään Euroopan unionin virallisen lehden C-sarjassa erääntymiskuukauden ensimmäisenä kalenteripäivänä julkaistua Euroopan keskuspankin euromääräisiin perusrahoitusoperaatioihinsa soveltamaa korkoa korotettuna kolmella ja puolella prosenttiyksiköllä.”
            
         
               8)
            
            
               Poistetaan liite II.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 artiklan 3 kohtaa sovelletaan kuitenkin komissiolle 1 päivästä tammikuuta 2005 alkaen jätettäviin ohjelmaehdotuksiin.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä lokakuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 328, 23.12.2000, s. 2.
   
      (2)  EYVL L 17, 19.1.2002, s. 20. Asetus sellaisena kuin se on viimeksi muutettuna asetuksella (EY) N:o 185/2004 (EUVL L 29, 3.2.2004, s. 4).
   
      (3)  EYVL L 160, 26.6.1999, s. 80. Asetus sellaisena kuin se on viimeksi muutettuna asetuksella (EY) N:o 583/2004 (EUVL L 91, 30.3.2004, s. 1).
   
      (4)  EYVL L 357, 31.12.2002, s. 1.
   
      (5)  EYVL L 160, 26.6.1999, s. 80.”